ΔΙΚΑΙΟΛΟΓΗΤΙΚΑ ΓΙΑ ΕΓΚΡΙΣΗ ΣΚΟΠΙΜΟΤΗΤΑΣ ΚΑΤΑΣΚΕΥΗΣ ΛΙΘΟΚΤΙΣΤΗΣ ΑΓΡΟΤΙΚΗΣ ΑΠΟΘΗΚΗΣ ΜΕΧΡΙ 15m2
(υποβάλλεται ως δικαιολογητικό για την Έγκριση Εργασιών Μικρής Κλίμακας από τη Πολεοδομία)
1) Αίτηση – Υπεύθυνη δήλωση στην οποία θα αναφέρονται το είδος της καλλιέργειας, η τοποθεσία και η έκταση της εκμετάλλευσης.   
2) Βεβαίωση χρήσης γης (Πολεοδομία) 
3) Δήλωση ΟΣΔΕ 
4) Υπεύθυνη Δήλωση με θεώρηση του γνησίου της υπογραφής  του Ν.1599/1986 στην οποία δηλώνεται ότι: α) το αγρόκτημα είναι ιδιόκτητο ή ενοικιαζόμενο  και βρίσκεται σε εκτός σχεδίου περιοχή στην οποία ισχύουν οι όροι και οι περιορισμοί του άρθρου 6, παρ. 4 του υπ΄αριθμ 24/31-5-85 Π.Δ (ΦΕΚ 270Δ’)  & του άρθρου 2 παρ. κγ της υπ΄αριθμ. ΥΠΕΝ/ΔΑΟΚΑ/69701/4461 Απόφασης, (ΦΕΚ  4520/ Β’/16.10.2018), β) δεν βρίσκεται σε δάσος, ρέμα, αιγιαλό, παραλία, αρχαιολογικό χώρο, περιοχή απολύτου προστασίας, γ) η αποθήκη θα χρησιμοποιηθεί  κατ’ αποκλειστικότητα για αποθήκευση αγροτικών προϊόντων γενικώς και εφοδίων δ) δεν διαθέτω άλλη λιθόκτιστη αποθήκη στο ανωτέρω αγρόκτημα.

5) Αντίγραφο τίτλων ιδιοκτησίας του αγροκτήματος με βεβαίωση Υποθηκοφυλακείου περί της μεταγραφής ή ενοικιαστήριο για τουλάχιστον 15 έτη. 

6) Τοπογραφικό    διάγραμμα (εις διπλούν)  με σημειωμένη τη θέση της αποθήκης (διαστάσεις, αποστάσεις, κ.λ.π.) στο οποίο αναφέρονται με Υπεύθυνη Δήλωση μηχανικού (Ν.651/77) οι όροι και οι περιορισμοί δόμησης (ΣΧΟΟΑΠ-ΓΠΣ-ΖΟΕ κ.α.) καθώς και ότι δεν εμπίπτει στις δασικές εν γένει εκτάσεις  (Υπεύθυνη δήλωση του μηχανικού Ν.1599/86).
7) Αρχιτεκτονικά σχέδια – κάτοψη,  όψεις ,  τομές  (εις διπλούν) 

